สีหศักดิ์ พวงเกตุแก้ว

สีหศักดิ์ พวงเกตุแก้ว ชื่อเล่น เบสท์  (เกิด 21 ธันวาคม พ.ศ. 2500) เป็นนักการทูตและนักการเมืองชาวไทย ปัจจุบันดำรงตำแหน่งรัฐมนตรีว่าการกระทรวงการต่างประเทศ ในรัฐบาลอนุทิน ชาญวีรกูล อดีตปลัดกระทรวงการต่างประเทศ

 ประวัติ 
สีหศักดิ์ พวงเกตุแก้ว มีชื่อเล่นว่า "เบสท์" เกิดเมื่อวันที่ 21 ธันวาคม พ.ศ. 2500 สำเร็จการศึกษาระดับมัธยมที่โรงเรียนเตรียมอุดมศึกษา จากนั้นศึกษาต่อระดับอุดมศึกษาที่คณะรัฐศาสตร์ จุฬาลงกรณ์มหาวิทยาลัย และต่อปริญญาโทด้านความสัมพันธ์ระหว่างประเทศที่ วิทยาลัยระหว่างประเทศศึกษาชั้นสูงพอล เอช. นิทซ์ (SAIS) แห่งมหาวิทยาลัยจอนส์ ฮอปคินส์ สหรัฐอเมริกาฐานเศรษฐกิจ – รู้จัก "สีหศักดิ์ พวงเกตุแก้ว"

 การทำงานทางการทูต 
เริ่มรับราชการในกระทรวงการต่างประเทศ และดำรงตำแหน่งสำคัญหลายตำแหน่ง อาทิ เอกอัครราชทูต ณ กรุงปารีส ประเทศฝรั่งเศส เอกอัครราชทูต ณ กรุงโตเกียว ประเทศญี่ปุ่น ผู้แทนถาวรไทยประจำสหประชาชาติ ณ นครเจนีวา ประเทศสวิตเซอร์แลนด์TNN Thailand – ประวัติสีหศักดิ์ พวงเกตุแก้ว

นอกจากนี้ยังเคยดำรงตำแหน่งประธานคณะมนตรีสิทธิมนุษยชนแห่งสหประชาชาติ (UNHRC) ระหว่างปี พ.ศ. 2553–2554

 การทำงานในกระทรวงการต่างประเทศ 
สีหศักดิ์เคยดำรงตำแหน่งปลัดกระทรวงการต่างประเทศ ระหว่างปี พ.ศ. 2556–2557เปิดโปรไฟล์ สีหศักดิ์ ว่าที่รัฐมนตรีกระทรวงต่างประเทศคนใหม่https://ratchakitcha.soc.go.th/documents/1908804.pdfhttps://ratchakitcha.soc.go.th/documents/2033408.pdf และเคยทำหน้าที่เป็นผู้รักษาราชการแทนรัฐมนตรีว่าการกระทรวงการต่างประเทศ ในปี พ.ศ. 2557 ช่วงวิกฤตการเมือง ต่อจาก สุรพงษ์ โตวิจักษณ์ชัยกุล ที่พ้นจากตำแหน่ง ก่อนที่ตำแหน่งจะส่งต่อให้ ธนะศักดิ์ ปฏิมาประกร ที่เข้ามาเป็นรัฐมนตรีว่าการกระทรวงการต่างประเทศหลังการรัฐประหาร

 การเมือง 
วันที่ 14 กันยายน พ.ศ. 2566 ได้รับแต่งตั้งเป็นผู้ช่วยรัฐมนตรีประจำกระทรวงการต่างประเทศ ในรัฐบาลเศรษฐา ทวีสิน และดำรงตำแหน่งจนถึงวันที่ 13 พฤษภาคม พ.ศ. 2567

วันที่ 6 กันยายน พ.ศ. 2568 อนุทิน ชาญวีรกูล นายกรัฐมนตรี ได้เปิดตัว สีหศักดิ์ เป็นผู้ได้รับการเสนอชื่อให้ดำรงตำแหน่งรัฐมนตรีว่าการกระทรวงการต่างประเทศ ร่วมกับ เอกนิติ นิติทัณฑ์ประภาศ ผู้ได้รับการเสนอชื่อให้ดำรงตำแหน่งรัฐมนตรีว่าการกระทรวงการคลัง และอรรถพล ฤกษ์พิบูลย์ ในฐานะผู้ได้รับการเสนอชื่อให้ดำรงตำแหน่งรัฐมนตรีว่าการกระทรวงพลังงาน ทั้งนี้ เป็นไปตามกระแสข่าวที่มีการคาดการณ์ว่าจะมีผู้ที่เข้ามาดำรงตำแหน่งรัฐมนตรีที่เป็นบุคคลภายนอก หรือบุคคลที่มิได้สังกัดพรรคการเมืองใด ๆ จำนวน 5 คน

ต่อมาเมื่ออนุทินยุบสภาผู้แทนราษฎรเมื่อวันที่ 12 ธันวาคม พ.ศ. 2568 สีหศักดิ์ได้เป็นบุคคลที่พรรคภูมิใจไทยเสนอชื่อเป็นนายกรัฐมนตรีลำดับที่สอง รองจากอนุทินซึ่งเป็นหัวหน้าพรรค ในการเลือกตั้งใหญ่ปี พ.ศ. 2569

 เครื่องราชอิสริยาภรณ์ 
สีหศักดิ์ พวงเกตุแก้ว ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

 ประเทศไทย 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔, เล่ม ๑๒๘ ตอนที่ ๒๔ ข หน้า ๖, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๓ ตอนที่ ๒๓ ข หน้า ๑๑, ๑๘ ธันวาคม ๒๕๔๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์, เล่ม ๑๒๐ ตอนที่ ๒๐ ข หน้า ๓, ๑ ธันวาคม ๒๕๔๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๒ ตอนที่ ๑๑ ข หน้า ๑๙๕, ๒๓ กรกฎาคม ๒๕๔๘

 ต่างประเทศ 
  :
 พ.ศ. 2547 – 80px เครื่องราชอิสริยาภรณ์ออเรนจ์-นัสเซา ชั้นที่ 2 นายทัพราชกิจจานุเบกษา, ประกาศสำนักนายกรัฐมนตรี เรื่อง พระราชทานพระบรมราชานุญาตให้ประดับเครื่องราชอิสริยาภรณ์ต่างประเทศ, เล่ม ๑๒๑ ตอนที่ ๖ ข หน้า ๔, ๒๕ มีนาคม ๒๕๔๗
  :
 พ.ศ. 2564 – 80px เครื่องอิสริยาภรณ์เลฌียงดอเนอร์ ชั้นที่ 3 กอม็องเดอร์ราชกิจจานุเบกษา, ประกาศสำนักนายกรัฐมนตรี เรื่อง พระราชทานพระบรมราชานุญาตให้ประดับเครื่องอิสริยาภรณ์และเหรียญตราต่างประเทศ, เล่ม ๑๓๘ ตอนที่ ๑๔ ข หน้า ๔, ๑๐ มีนาคม ๒๕๖๔
  :
 พ.ศ. 2567 – 80px เครื่องราชอิสริยาภรณ์อาทิตย์อุทัย ชั้นที่ 2 มงกุฎแสงแห่งอาทิตย์สถานเอกอัครราชทูตญี่ปุ่นประจำประเทศไทย, พิธีมอบเครื่องราชอิสริยาภรณ์ประจำฤดูใบไม้ผลิ พ.ศ. 2567, 29 เมษายน พ.ศ. 2567 สืบค้นเมื่อวันที่ 10 กันยายน พ.ศ. 2568

 อ้างอิง 

หมวดหมู่:บุคคลที่เกิดในปี พ.ศ. 2500
หมวดหมู่:บุคคลที่ยังมีชีวิตอยู่
หมวดหมู่:นักการทูตชาวไทย
หมวดหมู่:ปลัดกระทรวงการต่างประเทศไทย
หมวดหมู่:รัฐมนตรีว่าการกระทรวงการต่างประเทศไทย
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากมหาวิทยาลัยจอร์จทาวน์
หมวดหมู่:เอกอัครราชทูตไทยประจำสาธารณรัฐฝรั่งเศส
หมวดหมู่:เอกอัครราชทูตไทยประจำญี่ปุ่น
หมวดหมู่:ประธานคณะมนตรีสิทธิมนุษยชนแห่งสหประชาชาติ